Madeira isch e sehr e steili aaglägeheit, stränd gits nöd würkli, defür händs vil meh wasser als Porto Santo und di ganz insle isch GRÜEN. Sobald me chli us de stadt (Funchal) usechunnt häts urwaldähnlichi vegetation. Euses hotel isch aber (logischerwiis) diräkt am meer gsii, mit emene groosse swimmingpool. D'Andreina isch uf all fäll im zimmer grad uf de balkon grännt, isch uf de buuch gläge und hät  gseit "wow, mig?"